《用前韵酬魏倅》
宋代·王炎

手把一麾来霅水，身似痿人方暂起。
此行本为贫所驱，非恋吴中风土美。
浩荡烟波隔白鸥，间关道路劳黄耳。
幸而别驾有诗流，相逢眉睫津津喜。
我今白首君黑头，莫讶钟鸣不知止。
每因揖客愁下榻，岂暇谈玄频捉麈。
忙里偷閒花下饮，更约广文同笑语。
把酒消忧忧更来，见说东皋今渴雨。

作者简介：王炎（1137——1218）字晦叔，一字晦仲，号双溪，婺源（今属江西）人。一生著述甚富，有《读易笔记》、《尚书小传》、《礼记解》、《论 语解》、《孝圣解》、《老子解》、《春秋衍义》、《象数稽疑》、《禹贡辨》等，《全宋词》第 三册录其词五十二首。事迹见胡升《王大监传》（《新安文献志》卷六九）、 《宋史翼》卷二四，参《南宋馆阁续 录》卷八、九。